OSCE istungist Helsingis osa võtta soovinud Vene delegatsioonis reisikeelu all olevaid liikmeid riiki ei lasta - DELFI
OSCE istungist Helsingis osa võtta soovinud Vene delegatsioonis reisikeelu all olevaid liikmeid riiki ei lasta
Juuli alguses toimuvast OSCE pidulikust istungist Helsingis osa võtta kavatsenud Venemaa delegatsiooni liikmetel, kes on Euroopa Liidu reisikeelu all, ei ole võimalik riiki siseneda, kinnitas välisministeeriumi pressiesindaja Päivi Kaukoranta.
Nende seas on ka riigiduuma esimees Sergei Narõškin, teatab telekanal YLE.
Juuli alguses toimuvast Euroopa julgeoleku- ja koostööorganisatsiooni (OSCE) pidulikust istungist Helsingi Finlandia-talos tahtis osa võtta Vene delegatsioon, kelle liikmetest kolmandik on ELi reisikeelu all.
Euroopa Liitu on keelatud siseneda riigiduuma esimehel Sergei Narõškinil, riigiduuma liikmetel Aleksandr Babakovil, Leonid Slutskil ja Valeri Raškinil ning föderatsiooninõukogu liikmel Vladimir Džbarovil. Lisaks sellele kuulub delegatsiooni riigiduuma väliskomitee esimees Aleksei Puškov, kes on Ameerika Ühendriikide, kuid mitte Euroopa Liidu reisikeelu all.
Venemaa on Narõškini asjus Soome välisministeeriumiga ühendust võtnud.
Soome president Sauli Niinistö on samuti väljendanud oma rahulolematust.